|  |  |  |
| --- | --- | --- |
| **A tantárgy megnevezése:**  *A testnevelés tanítása I.* | **Kód:**  LOT\_TE100G2 | **Kreditszám:**  *2* |
| **A tantárgyért felelős szervezeti egység:** *EKF SI Sporttudományi és Módszertani Tanszék* | **A kurzus jellege**:  *előadás* | **Kontaktóraszám:**  *2/0* |
| **Előfeltételek:**  *LOT\_TE107K2 - Testkultúraelmélet* | **Az értékelés formája**:  *gyakorlati jegy* |  |
| * *A tantárgy tanításának alapelvei és céljai:*   A tantárgy célja a leendő testnevelő tanárok gyakorlatorientált elméleti felkészítése a testnevelő tanári tevékenységkör ellátására, a hivatással együtt járó szerepelvárásokra. A kurzus átfogó és rendszerzett ismereteket nyújt a testnevelés tantárgy értékeiről, a tanulók-diákok személyiségfejlesztésében betöltött szerepéről; a középpontban álló motoros oktatási folyamatról, annak sajátosságairól, a tanulást elősegítő módszerekről – eljárásokról, valamint a műveltségterület oktatásának legfontosabb szakpedagógiai kérdéseiről. A hallgatók szerezzenek ismereteket és gyakorlatot a testnevelési óra különböző fajtáinak tervezésében és vezetésében. Tudják a sportszakmai képzés során megszerzett ismereteiket az oktatásban alkalmazni. Szerezzenek gyakorlatot az óratervezésben, az óravezetésben, az óraelemzésben. Tudjanak ismereteikre támaszkodva szakszerűen kommunikálni, részt venni szakmai megbeszélésekben.   * *Fejlesztendő kompetenciaterületek:*   *Szakmai tudás*:  - Ismeri az iskolai testnevelés tanórai és tanórán kívüli formáit, tartalmát, tervezési és szervezési megoldásait.  - Ismeri az oktatási célokhoz és feladatokhoz igazodó tananyag-kiválasztási és óraszervezési lehetőségeket.  - Változatos módjait ismeri a pszichomotoros tanítás-tanulás különböző stratégiáinak, az oktatási anyag és folyamat életkorhoz való adaptálásának, a differenciálásnak és az értékelésnek.  - Ismeri a különböző sportági tananyagokat, az érettségi követelményeit.  - Ismeri az óratervezet és óravázlat készítés elméletét és gyakorlatát.  - Az alapvető szakdidaktika ismeretek tudása; a motoros oktatási folyamat hatékony szervezésével – vezetésével - irányításával kapcsolatos szakmai ismerethalmaz elsajátítása.  *Szakmai képességek:*  - Képes az oktatási folyamat egészének áttekintésére és az ehhez igazodó tananyag-kiválasztásra. Tud olyan szervezési és foglalkoztatási formákat választani és alkalmazni, amelyekkel az adott oktatási feladat – a különböző életkori csoportokban – sikerrel oldható meg.  - Alkalmazza a differenciálás és a pedagógiai értékelés változatos eszközeit a hatékony tanítás-tanulás érdekében.  - Képes hatékony óravezetésre, a tanítási-tanulási folyamat adekvát szervezésére.  - Ismereteit különböző infrastrukturális, illetve létszámkörülmények között is hatékonyan tudja alkalmazni.  - Képes a tantárgy és a tananyag sajátosságainak megfelelő, változatos tananyag-elrendezési (koncentrikus, lineáris) és időszervezési (folyamatos, epochális) megoldások alkalmazására.  - Képes a tanítási-tanulási folyamat motoros és kognitív aspektusának tudatos transzferáló  eszközként való alkalmazására tanórai és tanórán kívüli testnevelésben az egyes korosztályok oktatási ismereteinek figyelembevételével.  - Képes, az eltérő képességekhez és igényekhez igazodva, modern, motiváló erejű tananyagokkal és módszerekkel elérni a mindenki számára sikeres tanulást és élvezetes sportolást.  - Tudja az órákat elemezni, értékelni.  *Szakmai szerepvállalás és elkötelezettség:*  - Tudatosan alkalmazza a differenciálásra és a pedagógiai értékelésre vonatkozó ismereteit.  - Képes a tanulók egyéni sajátosságait figyelembe venni, képes a felzárkóztatásra és a tehetséggondozásra egyaránt.  - Olyan pozitív attitűddel rendelkezik, amellyel elérhető a tanulói aktivitás, a sikeres sportolás. Az egészséges életmód alakításához személyes példájával is hozzájárul.  - Megfelelő önismerettel rendelkezik. Saját tevékenységének kritikus elemzésével és értékelésével javítja tevékenységét.  - Tudatos szakmai szerepvállalás a személyiséget tisztelő, az eltérő képességekhez és igényekhez igazodó, motiváló, sikeres tanulást biztosító oktatómunkát illetően.   * *A tantárgy főbb tematikai csomópontjai:*   - Az iskolai testnevelés célja és feladata. A testnevelés óra felépítése, részei. Az egyes órarészek feladata, tartalma. Az egyes órarészek egymásra épülése. Szervezési és foglalkoztatási formák. Az óratervezet és az óravázlat.  - A főrészhez igazodó előkészítő rész tartalmi és formai sajátosságai.  - A fő oktatási anyag feldolgozási lehetőségei a különböző iskolafokokon. Szervezési és foglalkoztatási lehetőségek a csoportméret és a szer- és eszközellátottság függvényében.  - Különböző oktatási célú és feladatú testnevelési órák és sportfoglalkozások tervezése és vezetése. Azonos tananyagok feldolgozása különböző csoportok (életkor, előképzettség, objektív körülmények) számára.  - A tanulásszervezés sajátos feladatai, munkaformái.  - A motoros képességek fejlesztése testnevelési foglalkozásokon.  - A motiválás kérdései és lehetőségei a testnevelés műveltségterületen.  - Differenciálás és egységesség a motoros cselekvésoktatásban.  - Az értékelés - ellenőrzés - osztályozás problematikája a motoros cselekvésoktatásban.  - Kommunikáció és motoros cselekvésoktatás.  - Az alsó-, a felső tagozatos valamint a középfokú oktatás sajátosságai.  - Baleset- és egészségvédelem a motoros cselekvésoktatásban.   * *Követelmények, a tanegység teljesítésének feltételei:*   1.-3. félév: Az órákon való aktív részvétel.  1.-3. félév: Az elméleti anyagokból zárthelyi dolgozat sikeres megírása.  2.-3. félév: Referátum készítése és előadása. Óratervezet készítés megadott szempontok  szerint. Mikrotanítás. Hospitálás.   * *Munkaformák: előadás*,mikrotanítás, óraelemzés,csoportmunka, egyéni gyűjtés. | | |
| * *Kötelező irodalom:*   Rétsági Erzsébet (2004): A testnevelés tantárgypedagógiája, Dialóg Campus Kiadó, Budapest-Pécs.  Rétsági Erzsébet (szerk.)(2001): Kézikönyv a testnevelés tanításához az 5-8. osztályok részére, Dialóg Campus Kiadó, Budapest-Pécs.  Arday László (2001): A testnevelés tanítása (felső tagozat), Korona kiadó, Budapest   * *Ajánlott irodalom:*   Rátkai István: Testnevelés tantárgypedagógia; TK-Kiadó, Bp. 1990  Báthori B.: A testnevelés elmélete és módszertana; MTE, Bp. 1994. | | |
| *Tantárgyfelelős:* Kristonné dr. Bakos Magdolna CSc – főiskolai tanár  *Oktatók:*Kristonné dr. Bakos Magdolna CSc – főiskolai tanár  Dr. Szatmári Zoltán PhD – egyetemi docens | | |